jkorsvik/nowiki_second_scrape_merged huggingface dataset:
Ketchikan Gateway Borough

Ketchikan Gateway Borough er et fylke i den amerikanske delstaten Alaska. Det ligger i den sørøstlige delen av staten og grenser mot Wrangell i nord, Britisk Columbia i sør og øst og Prince of Wales-Hyder Census Area i øst og vest. 
Ketchikan Gateway Boroughs totale areal er 17 234 kvadratkilometer, hvorav 4 649 km² er vann og 12 583 km² er land. Bykommunen har 13 729 innbyggere (2013), og administrasjonssenteret er byen Ketchikan.  
Ketchikan Gateway Borough ble skilt ut fra statistikkområdet Ketchikan den 6. september 1963, og omfattet da Revillagigedo og noen mindre øyer med et samlet areal på 3 217 km². I 2008 ble den østlige delen av Prince of Wales-Outer Ketchikan Census Area, med unntak av øya Annette og byen Hyder, overført til Ketchikan Gateway Borough. 


== Referanser ==


== Eksterne lenker ==
(en) Offisielt nettsted 
(en) Ketchikan Gateway Borough, Alaska – kategori av bilder, video eller lyd på Commons
Medierosen

Medierosen er en pris som går til en person eller en redaksjon som har utmerket seg ved å holde frem positive verdier i mediebildet. Prisen deles ut av den kristne organisasjonen Tro & Medier. Prisen ble første gang delt ut høsten 2005, og deles ut årlig fra 2009.


== Prisvinnere ==
2005 høst: Egil Svartdahl for programmet Søndagsåpent, på TV 2
2006 vår: Erik Thorstvedt for programmet Heia Tufte på TVNorge
2006 høst: Katrine Moholt for programmet Jakten på kjærligheten på TV 2
2007 vår: Espen Ottosen for å ha en djerv og klar profil i mediene
2007 høst: Oddgeir Bruaset for programmet Der ingen skulle tru at nokon kunne bu på NRK1
2008 vår: Migrapolis på NRK1 for å gi minoriteter i Norge en stemme de kan kjenne seg igjen i
2008 høst: Helge Gudmundsen, for programmet Salmer til alle tider i NRK P1
2009: Vigleik Brekke, for stort engasjemt i lokalradioarbeid, og ledelse av Kystradioen i Hordaland.
2010: Fjernsynsprogrammet Ingen grenser på NRK
2011: TV Inter
2012: Nyhetsredaksjonen i TV 2 for kampanjen Slaver i Norge som setter fokus på trafficing og menneskehandel
2013: Margareth Olin for mange års arbeid med viktige filmer, som med dokumentaren De andre
2014: Aftenposten for nettserien Sweathshop - dødsbillig mote
2015: NRK for Salmeboka minutt for minutt
2016: Andreas Håtveit for å ha formidlet den kristne tro på en positiv og ekte måte i beste sendetid på tv
2017: NRK P1 og P1+ for Salmer til alle tider
2018: Lisa Børud for å tydelig dele sitt vitnesbyrd i mediene
2019: Trygve Skaug for å være en håpets budbærer som er tydelig på sin kristne tro.
2020: Plussord for daglige videoandakter i sosiale medier, produsert av TV-Inter.


== Referanser ==


== Eksterne lenker ==
Offisielt nettsted
Askerbanen

Askerbanen er en dobbeltsporet jernbane mellom Lysaker stasjon og Asker stasjon, parallelt med Drammenbanen. Askerbanen og Drammenbanen løper sammen på Sandvika stasjon. Det er ingen destinasjoner på Askerbanen utover Drammenbanen. Det meste av banen går i tunnel. Banen er dimensjonert for 160 km/t toppfart.


== Historikk ==
Banens første del ble åpnet 27. august 2005, mellom Sandvika og Asker, en strekning på 9,7 km. Strekningen videre til Lysaker på ytterligere 6,7 km ble tatt i bruk i 26. august 2011.De i alt fire sporene på strekningen Asker – Lysaker skal sikre effektiv drift og hindre at det oppstår kø på jernbanenettet her: På strekningen Asker – Sandvika går Askerbanen utenom fem stasjoner på Drammenbanen, mens linjen går utenom tre stasjoner på strekningen Sandvika – Lysaker. Normalt skal derfor det meste av godstrafikken, alle regiontog og de lengste lokaltogrutene benytte den nye banen, mens øvrige lokaltogruter skal bruke den gamle Drammenbanen. Askerbanen er finansiert som en del av Oslopakke 2.


=== Videre utbygning ===

Jernbaneverket skisserer opp at strekningen videre fra Lysaker til Skøyen etterhvert også vil få fire spor, men at dette ikke er av prioritet for øyeblikket (oktober 2011, tidligere uttalelser sa at man først ville begynne å jobbe med dette «en gang etter 2015»). Siden man med to nye spor på denne strekningen ikke vil kunne «bypasse» noen stasjoner, har behovet for de nye sporene her heller blitt knyttet til om det blir bygd nye dobbeltspor i en «Oslotunnelen nr2»: Det ville vært lite merverdi med en utbygging dersom det var 4 spor på strekningen Lysaker - Skøyen, og kun 2 spor på Skøyen - Oslo S, og vice versa. I forbindelse med fremleggingen av Forslag til Nasjonal transportplan 2014-2023 ble det i 2011/2012 «utredet tre ulike tunnelalternativer fra Oslo S til Lysaker: via Filipstad, via Nationaltheatret og via Majorstuen.» med tanke på dette. En god uke etter fremleggingen, 8. mars 2012, ble det bestemt at det skulle lages en konseptvalgutredning kun for å se nærmere på dette, denne utredningen skulle egentlig være ferdig innen 1. oktober 2014, men ble i stedet lagt fram 23. november 2015 som en del av KVU Oslonavet. 
Her konkluderte man med at man ønsket to dobbeltspor på hele strekningen fra Lysaker til Oslo S, med adskilt regiontrafikk og lokaltrafikk (S-bane). Om det nye dobbeltsporet fra Lysaker til Oslo S også skulle bli kalt Askerbanen er uavklart.


== Linjekart ==


== Referanser ==
Fylkesvei 950 (Sør-Trøndelag)

Fylkesvei 950 i Sør-Trøndelag gikk mellom Rotvoll i Trondheim og Gjevingåsen ved Muruvika i Malvik. Veien var 23,3 km lang.
Veien følger stort sett  den tidligere traséen til europavei 6.
Da Trøndelag fylke ble opprettet 1. januar 2018 ble veien del av fylkesvei 6708.


== Kommuner og knutepunkter ==

 TrondheimKockhaugvegen 

 Peder Myhres veg (→ Europavei 6) til Ranheim
 Reppebrua (over E6, 68 m)
Europavei 6 Ranheim, bare oppkjørsel mot vestMalvikvegen 

Fv874Fylkesvei 874 Væresvegen fra Være mot Fv873Fylkesvei 873 Bostad i Malvik (5,8 km)
 MalvikMalvikvegen 

 Vikhammerløkka
Fv873Fylkesvei 873 Forbordvegen fra Haugan mot Fv861Fylkesvei 861 Kuset i Trondheim (10,7 km)
Europavei 6 arm Storsandan, ikke mot øst
Kv Midtsandvegen mot Midtsandan stasjon
 Fv963Fylkesvei 963 Selbuvegen fra Hommelvik til 705Fylkesvei 705 Tømra i Selbu (33,9 km)
 Hommelvik stasjon
 Johan Nygaardsvolds gate
 Homla bru (Homla, 74 m)
Europavei 6 arm, fra Hommelvik mot Europavei 14 i Stjørdal
 Havnevegen
Fv24Fylkesvei 24 (Nord-Trøndelag) fra fylkesgrensen på Gjevingåsen ved Muruvika til 705Fylkesvei 705 Hell i Stjørdal


== Eksterne lenker ==
Vegvesenets vegkart
Vegliste Sør-Trøndelag
Kartverkets norgeskart
Gunnar Torgeirson Rysstad

Gunnar Torgeirson Rysstad eller Gunnar Tarjeison Rysstad (født 27. mai 1867, død 23. juni 1928) var en dikter, målmann og stortingsmann fra Straume i tidligere Hylestad kommune i Setesdal. Sammen med Torgeir Bjørnaraa og Lars Liestøl ga han ut det radikale bondebladet Sæbyggjen.


== Liv og virke ==
Gunnar Torgeirson Rysstad var sønn av Tarjei Gunnarsson Rysstad og konen Targjerd Niklosdatter Straume. Han vokste opp på gården Straume. Gunnar Torgeirson Rysstad var eldst i søskenflokken. Flere av hans søsken døde av tuberkulose. På amtsskolen i Valle hadde han Jørgen Løvland som lærer. Løvland ga Rysstad gratis opplæring i gammelnorsk og engelsk. Senere var han på folkehøgskolen Vonheim i Gausdal drevet av Christopher Brun.I årene mellom 1893 og 1925 satt Gunnar i herredsstyret i Valle og Hylestad. Han var den første ordfører i Hylestad kommune fra 1915–1916 og var senere også ordfører 1923–1925.
I 1903 ble valgt inn på Stortinget som representant for Nedenes amt. Han Gunnar T. Rysstad representerte Høyre på Stortinget 1904–1906. Han ble tildelt 7. juni-medaljen.


=== Dikter ===
Han gav ut flere diktsamlinger, det mest kjente diktet med navn «Eimhesten», skrev han til åpningen av Setesdalsbanen i 1895, der det ble framført som en kantate. Rysstad skrev også en nynorsk gjendiktning av «Deilig er jorden», som ble publisert i Syn og Segn i 1900 og siden kom med i Nynorsk Salmebok som «Fager er jordi».

Live du lengje heil og sæl, som herre i tonerike.Dalen som er din fødesheim, er stolt for han fostrar slike.
Det drys for kvart eit bogedrag, tonar som perlor reine.
Og «Sigrid» lokkar og «Sigrid» græt, ho er trugi mot deg åleine.
Du tolkar den villaste hartesut, du fær fram det kåtaste kjæte. 
Du trollar båd' folket og heimen fram, teikna i ljod og læte.
Sæl sitje du Sætisdals staute son, med arv etter Myllarguten.
Tak helsingar med til din nye heim, frå folket ved Svorvarnuten.


== Bibliografi ==
Sukk og song 1888
Femti dikt 1890
Hugsjaa 1896 –
Vaarnott 1904
Orren spelar 1915
Vigleik 1912 Historisk skodespel
Hugsjaa – Nyutgivelse ved Olav Bø i 1967


== Referanser ==


== Kilder ==
Ryningen, Alfred: Valle kommune I, Gards- og ættesoge Hylestad s. 208, ISBN 8299133408


== Eksterne lenker ==
(no) Gunnar Torgeirson Rysstad hos Norsk senter for forskningsdata 
Gunnar T. Rysstad hos Aasentunet
eidsvollsmenn.no: Gunnar T. Rysstad var gift med ett av Olav Knutsson Tveitens oldebarn
Earl Boykins

Earl Boykins (født 2. juni 1976 i Cleveland, Ohio) er en amerikansk basketballspiller for Milwaukee Bucks i NBA. Boykins er bare 165 cm høy, og er dermed NBAs laveste spiller. Han er NBAs nest laveste spiller gjennom tidene, rett etter Muggsy Bogues som var 160 cm høy da han spilte i ligaen. Boykins er også NBAs letteste spiller gjennom tidene med sine 60,3 kilo.


== Collegekarriere ==
Earl Boykins spilte totalt 4 sesonger for Eastern Michigan Universitys collegelag fra 1994 – 1998.
På sine 122 kamper, der han startet 121 av dem, scoret han i gjennomsnitt 18,1 poeng per kamp. Han scoret totalt 2211 poeng for laget og ga totalt 624 målgivende pasninger.


== CBA-karriere ==
Etter college startet Earl Boykins sin profesjonelle karriere for laget Rockford Lightning i CBA–ligaen. Her spilte han i et år, fra 1998 til 1999, før han fikk kontrakt for NBA–klubben New Jersey Nets.


== NBA-karriere ==
Earl Boykins har spilt i den amerikanske NBA–ligaen siden 1999. Han har vært innom 9 forskjellige klubber, 3 av dem i 1999. Tidligere har han spilt for New Jersey Nets (1999), Cleveland Cavaliers (1999, 2000), Orlando Magic (1999), Los Angeles Clippers (2001–2002), Golden State Warriors (2002–2003), Denver Nuggets (2003–2007), Milwaukee Bucks (2007) og Charlotte Bobcats (2007–2008). I mye av sin NBA-karriere har Boykins vært innbytter for disse klubbene, han har derfor vært aktuell som vinner av prisen NBA Sixth Man of the Year, men har aldri vunnet den. Boykins spilte helt klart minst for laget Orlando Magic da han kun spilte 8 minutter for laget. Boykins har for det meste spilt for Denver Nuggets.


=== Statistikker fra Boykins' NBA-karriere ===


==== Tegnforklaring ====


==== Sesonger ====


==== Sluttspill ====


== Referanser ==


== Kilder ==
«Earl Boykins». Earl Boykins' biografi og statistikker (engelsk). basketball-reference.com. s. 1. Besøkt 1. august 2010. 
«Earl Boykins». Earl Boykins' biografi og statistikker (engelsk). NBA.com. s. 5. Besøkt 1. august 2010. 


== Eksterne lenker ==
(en) Earl Boykins – eurobasket.com 
(en) Earl Boykins – Basketball-Reference.com
Vegard Vigerust

Vegard Vigerust (født  18. november 1925 i Dovre, død 27. mai 2020 i Asker) var en norsk forfatter og filolog med norsk hovedfag. Han debuterte i 1954 med Stålstuten, en satirisk  bygderoman og begynte også som lyriker i 1972 med diktsamlingen Istid. I 2002 utga han på eget forlag Vel møtt, livsmot!, en samling dikt på bokmål og epistler med refleksjoner og tilbakeblikk.
Han skrev artikler, blant annet i Den Norske Turistforenings årbøker og i Dovrebygde, lokalhistorisk skrift for Dovre. I 1994 utkom Evig unge Dovre, med dikt på dølemål og små lokalhistoriske prosastykker, i 1997 Minneblad og dølakvad i samme genre. Vigerust har ellers bidratt med tekster til CD-ene Syng, Dovre (1998) og Troillspel (2001) av gruppa Østenfor Sol, noen av komposisjonene er også av Vigerust. Han laget teksten til den historiske kavalkaden Gudbrandsdalsspelet oppført på Vinstra i 1981. 
Som lektor var Vigerust ansatt i Søndre Land, Ski, Oslo (NKS), Levanger og Asker. For det lokale amatørteatret skrev han Asker, du mitt Asker!, en historisk kavalkade om bygda, dessuten prologer for lokale jubileer av forskjellig slag og for den årlige kulturuka. Han var styremedlem i Asker Kunstforening.


== Bibliografi ==
Stålstuten (1954)
Guten som ville kjøpe Norsk Rikskringkasting [sic] (1957)
Helten fra Songdøla (1962)
Sæval (1966)
Mikla (1970)
Istid (1972)
Jord (1975)
Skimt (1978)
Sangen om Svånåtindane (1980)
Strender (1982)
Vel møtt, livsmot! (2002)
Vel møtt, livsmot 2! (2009)


== Referanser ==


== Eksterne lenker ==
Digitaliserte bøker av Vigerust hos Nasjonalbiblioteket.
Fram Film

Fram Film var et uavhengig, norsk filmselskap som på 1980-tallet var blant de største distributørene i Norge av spillefilmer til kino. De drev også distribusjon av film på video. 
Fram Film ble opprettet omkring 1960 av Ernst Dagfinn Poleszynski, som ga selskapet dette navnet fordi hans kontorer var lokalisert på Fritjof Nansens Plass i Oslo, hvor han også drev med engros- og forlagsvirksomhet (Kriminaljournalen) samt investeringer. Hans sønn Ernst Wilhelm Poleszynski var i flere år selskapets filmsjef og ble avløst av Bjørn Hoenvold.
Selskapet fikk tidlig på 1980-tallet også videorettigheter til en rekke filmer og distribuerte både kino- og videofilm til ca. 1990. I oktober 1987 overtok Poleszynskis nest eldste sønn Dag Viljen den daglige ledelsen av firmaet pga. økonomiske vanskeligheter. Hans yngste sønn Jan Fredrik fikk ansvaret for videodistribusjonen, og Dag Viljen Poleszynskis datter Heidi Poleszynski f. Natvig ble Norges yngste filmsjef.
Fram Film ble solgt til Filmkompaniet A/S i 1990, og Dag Viljen Poleszynski ble selskapets direktør for kinofilm. Han sluttet i selskapet 28. januar 1991 da selskapet stanset distribusjon av kinofilm og senere også av videofilm.


== Se også ==
Liste over norske videoselskaper


== Eksterne lenker ==
Västertorp

Västertorp er en bydel i bydelsområdet Hägersten-Liljeholmen i Söderort i Stockholm. Västertorp grenser til bydelene Fruängen, Hägerstensåsen, Mälarhöjden og Hägersten.
Den første byplanen ble opprettet i 1947, og bebyggingen av området startet i 1949–1952. Bydelen ble opprettet i februar 1948 etter utskillelse fra Västberga, Hägersten og Mälarhöjden. 
Västertorp har Stockholms største bestand av skulpturer i bymiljøet, og blir dermed Stockholms største utendørsutstilling. Det finns drøyt 20 skulpturer i og omkring sentrum. 


== Se også ==
Västertorp tunnelbanestasjon
Kleppestø ungdomsskole

Kleppestø ungdomsskole var Askøys første ungdomsskole da bygget stod ferdig i 1971. Skolen befinner seg like nord for Kleppestø sentrum. Skolen er en offentlig grunnskole og den har 3 klassetrinn. Elevene som begynner ved denne ungdomsskolen kommer fra barnetrinnene ved Hetlevik skole, Follese skole, Kleppe skole og Kleppestø barneskole
Skolen har fra høsten 2018 22 undervisningsenheter, fordelt med 8 på 8.trinn, 7 på 9. trinn og 8 på 10. trinn.
Det er 630 elever og ca. 80 voksne som har sin arbeidsplass på skolen.


== Referanser ==
Fruängen tunnelbanestasjon

Fruängen tunnelbanestasjon trafikkeres av T-bane 2 i Stockholms tunnelbane (rød linje). Den er endestasjon på linje 24. Avstanden fra Slussen tunnelbanestasjon er 8,1 kilometer. Stasjonen består av en utendørs plattform med inngang fra Fruängens sentrum ved Fruängsgången og Fruängstorget. Stasjonen ligger 46,8 moh., den høyest beliggende stasjonen i hele banenettet.
Stasjonen ble innviet 5. april 1964. På innvielsesdagen tok kong Gustav VI Adolf den nye tunnelbanelinjen til endestasjonen. Tunnelbanelinjen Fruängen – Liljeholmen ble renovert sommeren 2006. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Västertorp tunnelbanestasjon

Västertorp tunnelbanestasjon trafikkeres av T-bane 2 (rød linje) og ligger mellom stasjonene Hägerstensåsen og Fruängen. Stasjonen ble åpnet 5. april 1964. Da hadde det gått sporvogner i ti år på banestrekningen som ble bygd klargjort for overgang til tunnelbanetrafikk.
Stasjonen har en plattform utendørs, med inngang fra sør (Västertorpsvägen) eller nord (Störtloppsvägen).


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Grenlandsbanen

Grenlandsbanen er en prosjektert jernbane i en ytre korridor gjennom Vestfold og Telemark og litt av Agder, og innebærer en sammenkobling av Vestfoldbanen og Sørlandsbanen. Banen starter i Porsgrunn og blir sammenkoblet med Sørlandsbanen ved Skorstøl i Gjerstad kommune. Lengden er 60 km.
Per 2022 er utbyggingen skrinlagt og grunneiere som har båndlagt arealer ønsker disse frigjort.


== Betingelser og konsept ==
For stasjoner på Sørlandsbanen fra Skorstøl og sørover vil ikke avstanden i km til det sentrale Østlandet avvike så mye fra i dag. Det vesentlige er at standarden på jernbanen er mye høyere over fremtidens Vestfoldbane, enn den er på dagens strekning fra Skorstøl til Drammen (Sørlandsbanen). Hovedbetingelsen for konseptet er derfor at Vestfoldbanen blir oppgradert vesentlig i forhold til i dag. Dette er blitt vedtatt og påbegynt i egne planer for Vestfoldbanen, men enkelte prosjekter mangler likevel for at konseptet skal kunne påbegynnes. Hele Vestfoldbanen må ha dobbeltspor hele veien, men dette har uansett vært Jernbaneverkets politikk siden 2009, som inkluderer minst 200 km/t mellom byene. På strekningen mellom Larvik og Porsgrunn ble det åpnet en dobbeltsporet jernbane den 28. september 2018.
Banen sto på prioriteringslisten til Jernbaneverket og Stortinget vedtok i 2014 at det skulle lages en konseptvalgutredning (KVU) for banen. Denne ble lagt frem 4. juli 2016.
I tillegg er Grenlandsbanen i seg selv en betingelse for at Sørvestbanen skal kunne bli en realitet.
Per 2022 er utbyggingen skrinlagt og grunneiere som har båndlagt arealer ønsker disse frigjort.


== Konsekvenser og driftsplan ved gjennomføring ==
Se [1] for mer informasjon.Dersom prosjektet gjennomføres (og Vestfoldbanen er oppgradert) vil strekningen Oslo – Kristiansand ta 3t 23 min, mot dagens 4t 30 min.  Reisetiden Skorstøl–Kristiansand er 1:25 for 117 km, og hvis den strekningen rustes opp kan 20-30 minutter spares ytterligere.
I tillegg vil regionstoget mellom Kristiansand og Oslo (NSB Linje 50) inkludere byene langs kysten istedenfor inne i landet. Begge deler vil føre til større passasjerantall.


=== Sammenligning ===

Forskjeller for Linje 50, regionstoget mellom Kristiansand og Oslo


=== De utelatte stasjonene ===
Dagens stasjoner mellom Skorstøl og Kongsberg (minus Gjerstad stasjon) kan ifølge Jernbaneverket betjenes med et eget regiontog som starter Kragerø og kobler seg på dagens nett ved Neslandsvatn stasjon, og sånn sett bruker den gamle Kragerøbanen. På sett og vis er man da tilbake til situasjonen i 1927 da Sørlandsbanen ble tatt i bruk frem til Kragerø. De sydligste delene av Kragerøbanen må da legges på nytt, og banen vil krysse Grenlandsbanen ved Sannidal / Tangen stasjon.


== Referanser ==


== Eksterne lenker ==
«KVU Grenlandsbanen», fra Bane NOR
NRK.no - Ønsker byggestart i 2018 (12.05.2014)
Vällingby tunnelbanestasjon

Vällingby tunnelbanestasjon trafikkeres av T-bane 1 (grønn linje) og ligger mellom stasjonene Råcksta og Johannelund. Stasjonen ligger delvis under Vällingby sentrum. Gjennom utbygging av sentrumsanlegget har stasjonene i årenes løp blitt stadig mer underjordisk. 
En provisorisk stasjon ble åpnet 26. oktober 1952 i forbindelse med at tunnelbanelinjen fra Hötorget til Vällingby ble åpnet. Den lå da 500 meter øst lengre øst. Den permanente stasjonen ble tatt i bruk 6. april 1954, da Vällingby sentrum stod klart. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Cattaraugus County

Cattaraugus fylke er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Cattaraugus County, New York – kategori av bilder, video eller lyd på Commons
Cayuga County

Cayuga fylke er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Cayuga County, New York – kategori av bilder, video eller lyd på Commons
Chautauqua County (New York)

Chautauqua County er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Chautauqua County, New York – kategori av bilder, video eller lyd på Commons
Den indre makedonske revolusjonære organisasjon

Den indre makedonske revolusjonære organisasjon (bulgarsk: Vâtrešna Makedonska Revoljucionna Organizacija, Вътрешна македонска революционна организация, ВМРО, makedonsk: Vnatrešna Makedonska Revolucionerna Organizacija, Внатрешна Македонска Револуционерна Организација) var en revolusjonær organisasjon i Makedonia og Trakia regionene i Det osmanske riket, samt i Bulgaria. Organisasjonen ble opprettet i 1893 i Thessaloniki. Etter 1913 ble det også aktive i Hellas og Jugoslavia. Organisasjonen endret ved flere anledninger navnet sitt.
Organisasjonen er fortsatt aktiv i Bulgaria og Makedonia som politiske aktører.
Nälsta

Nälsta er en bydel i den nordøstlige delen av bydelsområdet Hässelby-Vällingby i Västerort i Stockholm i landskapet Uppland, Stockholms län i landsdelen Svealand. Nälsta har flest villaområder, men også noen boligblokker.
Det er funnet mange fornminner innen området, flere ble funnet i forbindelse med utvikling av området. Man har blant annet funnet rester etter en boplass fra yngre steinalder. Ytterligere boplasser fra bronsealderen, eldre og yngre jernalder samt vikingtiden er også funnet.
Chautauqua

Begrepet eller navnet Chautauqua har flere betydninger:

Chautauqua County i Kansas i USA
Chautauqua County i New York i USA
Chemung County

Chemung fylke er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Chemung County, New York – kategori av bilder, video eller lyd på Commons
Chenango County

Chenango fylke er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Chenango County, New York – kategori av bilder, video eller lyd på Commons
Cortland County

Cortland fylke er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Cortland County, New York – kategori av bilder, video eller lyd på Commons
Dutchess County

Dutchess fylke er et fylke i den amerikanske delstaten New York. 


== Eksterne lenker ==
(en) Offisielt nettsted 
(en) Dutchess County, New York – kategori av bilder, video eller lyd på Commons